เซี่ยงไฮ้คอมโพสิตปิดบวก 2.87 จุด รับ PMI ภาคบริการสดใส
เซี่ยงไฮ้คอมโพสิตปิดบวก 2.87 จุด รับ PMI ภาคบริการสดใส
1 ก.ค. 2559

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ปรับตัวขึ้นเล็กน้อย โดยดัชนีเซี่ยงไฮ้คอมโพสิตบวก 2.87 จุด หรือ 0.10% ปิดที่ 2,932.48 จุด ภายหลังจากที่ดัชนีผู้จัดการฝ่ายจัดซื้อ (PMI) ภาคบริการของจีนประจำเดือนมิ.ย. ปรับตัวขึ้น อย่างไรก็ตาม ดัชนี PMI ภาคการผลิตปรับตัวลง
สหพันธ์พลาธิการและการจัดซื้อของจีน (CFLP) และสำนักงานสถิติแห่งชาติของจีน (NBS) เปิดเผยว่า ดัชนีผู้จัดการฝ่ายจัดซื้อ (PMI) ภาคการผลิตของจีนประจำเดือนมิ.ย. อยู่ที่ระดับ 50 ขยับลงเล็กน้อยจาก 50.1 ในเดือนพ.ค.
ทั้งนี้ ดัชนีที่สูงกว่า 50 แสดงให้เห็นว่าภาคการผลิตของจีนมีการขยายตัว ส่วนดัชนีที่เคลื่อนไหวต่ำกว่า 50 บ่งชี้ว่าภาคการผลิตหดตัว
ดัชนีผู้จัดการฝ่ายจัดซื้อ (PMI) ภาคบริการของจีนประจำเดือนมิ.ย. ปรับตัวขึ้นสู่ระดับ 53.70  จากเดือนพ.ค.ที่ระดับ 53.10
          